Amit Shah in J&K Live Updates: अमित शाह ने कहा- कश्मीर में बदलाव को कोई नहीं रोक सकता
अमित शाह का कश्मीर दौरा बेहद अहम माना जा रहा है। हाल के दिनों में हुई आतंकी घटनाओं के मद्देनजर केंद्रीय गृह मंत्री शाह सुरक्षा हालात का जायजा लेंगे।
श्रीनगर: जम्मू-कश्मीर में पिछले कुछ दिनों में टारगेट किलिंग की घटनाओं के बाद सुरक्षा हालात का जायजा लेने के लिए केंद्रीय गृह मंत्री अमित शाह अपनी तीन दिवसीय यात्रा पर श्रीनगर पहु्ंचे हैं। जम्मू-कश्मीर के यूथ क्लब में अपने संबोधन में उन्होंने कहा कि कश्मीर में बदलाव को कोई नहीं रोक सकता। हाल के दिनों में हुई आतंकी घटनाओं को लेकर गृह मंत्री अमित शाह का यह दौरा बेहद अहम माना जा रहा है।अमित शाह ने शहीद इंस्पेक्टर परवेज अहमद के परिजनों से मुलाकात की। इसके बाद अमित शाह ने सुरक्षा हालात की समीक्षा बैठक की और यूनिफाइड कमांड मीट में हिस्सा लिया। इसमें CRPF, BSF, IB और सीआईएसएफ के चीफ और जम्मू कश्मीर के डीजीपी भी शामिल हुए। वहीं अमित शाह श्रीनगर से शारजाह की डायरेक्ट फ्लाइट का भी आज उद्घाटन करेंगे। केंद्रीय गृह मंत्री के दौरे के मद्देनजर कश्मीर घाटी में सुरक्षा के कड़े बंदोबस्त किए गए हैं। अमित शाह के कश्मीर दौरे की हर अपडेट के लिए इस पेज पर बने रहें।